
APSTIPRINĀTS
ar Jelgavas novada pašvaldības izpilddirektora 
2026.gada 2.novembrī rīkojumu Nr. JNP/3-8/26/483



Jelgavas novada pašvaldības Centrālās pārvaldes
Administratīvā departamenta Finanšu nodaļas 
nodokļu administratora/grāmatveža (Vilce) amata konkursa nolikums


1. Šis nolikums nosaka Jelgavas novada pašvaldības Centrālās pārvaldes Administratīvā departamenta Finanšu nodaļas nodokļu administratora/grāmatveža amata (darba izpildes vieta – Jelgavas novada Vilces pagasta pārvalde) konkursa (turpmāk – konkurss) izsludināšanas un norises kārtību.

2. Jelgavas novada pašvaldības mājas lapā www.jelgavasnovads.lv un Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada pašvaldības Centrālās pārvaldes Administratīvā departamenta Finanšu nodaļas nodokļu administratora/grāmatveža (darba izpildes vieta – Jelgavas novada Vilces pagasta pārvalde) amatu.

3. Pretendentu pieteikšanās un nepieciešamo dokumentu iesniegšanas termiņš – 15 dienu laikā kopš sludinājuma publicēšanas Jelgavas novada pašvaldības tīmekļvietnē www.jelgavasnovads.lv.

4. Ar konkursa nolikumu var iepazīties Jelgavas novada pašvaldības mājas lapā www.jelgavasnovads.lv.

5. Nodokļu administratora/grāmatveža galvenie amata pienākumi:
5.1. veikt nekustamā īpašuma nodokļa administrēšanu saskaņā ar LR likumu “Par nekustamā īpašuma nodokli”, aprēķināt nekustamā īpašuma nodokli un ar to saistīto (soda naudu, nokavējuma naudu) Jelgavas novadā;
5.2. atbilstoši LR likumdošanai, kas reglamentē pašvaldības nodokļu ieņēmumus, veikt nodokļu maksājumu uzskaiti;
5.3. sagatavot nekustamā īpašuma nodokļa maksātājiem nodokļa maksājumu paziņojumus;
5.4. sagatavot atgādinājumus un brīdinājumus par esošajiem nekustamā īpašuma nodokļa parādiem;
5.5. Veikt zemes nomas līgumu uzskaiti, zemes nomas maksājumu aprēķinu un rēķinu izrakstīšanu.

6. Pretendentiem jāatbilst šādām prasībām:
6.1. augstākā vai vidējā profesionālā izglītība;
6.2. vēlama darba pieredze nekustamā īpašuma nodokļa administrēšanas jomā un/vai grāmatvedības darbā;
6.3. vēlamas prasmes normatīvo aktu pielietošanā nekustamā īpašuma nodokļa administrēšanas un grāmatvedības jomās;
6.4. vēlama darba pieredze ar datorprogrammām NINO un HORIZON;
6.5. labas zināšanas lietvedībā un iemaņas darbā ar MS Office programmām;
6.6. labas komunikācijas, sadarbības un saskarsmes prasmes.

7. Pretendenti noteiktajā termiņā nosūta uz e-pastu personals@jelgavasnovads.lv ar norādi „Nodokļu administratora/grāmatveža (Vilce) amata konkursam” šādus dokumentus:
7.1. izglītību apliecinoša dokumenta kopiju;
7.2. profesionālās darbības aprakstu (CV);
7.3. motivācijas vēstuli.

8.	Pretendentu atbilstību nolikumā izvirzītajām prasībām izvērtē ar izpilddirektora rīkojumu izveidota komisija.

9.	Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.

10. Konkurss tiek organizēts divās kārtās:
10.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1. punktā izvirzītajām prasībām, ko apliecina iesniegtie dokumenti;
10.2. konkursa otrā kārta sastāv no intervijas:
         10.2.1. darba intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
         10.2.2.  lai izvērtētu amata pretendentu atbilstību šī nolikuma 6.2. - 6.6. punktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
10.2.3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

11. Ja otrajā kārtā vairāki Amata pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.

12. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko amata pretendentu.

13. Pretendents ar augstāko novērtējumu tiek virzīts Finanšu nodaļas nodokļu administratora/grāmatveža amatam, ja kopējā vērtējumā ir ieguvis vismaz 70% no maksimāli iespējamā punktu skaita.

14. Ja neviens no pretendentiem neiegūst kopvērtējumā vismaz 70% no maksimāli iespējamā punktu skaita, komisija noslēdz konkursu bez rezultāta un rosina sludināt atkārtotu konkursu.


